SHBA: Rivalët demokratë përgatiten për votimet në Karolinën e Jugut
Këto janë të parat zgjedhje partiake në një shtet me një përqindje të lartë afrikano-amerikanësh, të cilët pritet të kenë ndikim t&euml
Rivalët kryesorë demokratë u mblodhën këtë javë në Karolinën e Jugut, për të marrë pjesë në veprimtaritë me rastin e Ditës së Martin Luter Kingut në ndërtesën e Kongresit të këtij shteti në kryeqytetin, Kolumbia. Ata folën me tone të ngrohta për udhëheqësin e vrarë të të drejtave civile në një shtet ku gjendet një prej përqendrimeve më të larta në vend të afrikano-amerikanëve. Karolina e Jugut është shteti i parë jugor që zhvillon zgjedhje paraprake dhe shpesh i jep tonin votës që hedhin shtete të tjera me një numër të ndjeshëm afrikano-amerikanësh. Skot Hafman është profesor i shkencave politike në Universitetin Wintrop në Rok Hill të Karolinës së Jugut. Ai tha se raca dhe gjinia do të jenë faktorë të rëndësishëm në ditën e zgjedhjeve. Anketat para votimeve tregojnë se Senatorja Hillary Clinton kishte një epërsi të ndjeshme në Karolinën e Jugut para zgjedhjeve në Iowa. Si ajo, ashtu edhe i shoqi, ish-Presidenti Bill Klinton kanë lidhje të forta me udhëheqësit afrikano-amerikanë në vend. Profesor Huffman thotë se mbështetja e afrikano-amerikanëve filloi të ndryshonte në Karolinën e Jugut kur Senatori Obama fitoi në Iowa, një shtet me 2 presje 5 për qind popullsi zezake. Të dyja kampet janë përpjekur të kapërcejnë dobësitë demografike. Kampi Obama dërgoi shefen e operacioneve, Betsy Myers për të zhvilluar aktivitete për të tërhequr votueset femra. Një prej tubimeve u zhvillua pranë qytetit Çarlston. Zonja Myers ka një karrierë të gjatë në punën për çështjen e gruas dhe ka qenë edhe drejtoreshë e nismave për gruan në Shtëpinë e Bardhë gjatë administratës së Bill Klintonit. Në fjalën e saj, ajo theksoi nevojën për rol udhëheqës, një çështje me rëndësi për shumë votuese të pavendosura, si Ellen Elmaleh: Kampi i Senatores Klinton ka sjellë disa figura të njohura në përpjekje për të mos humbur votues afrikano-amerikanë. Ligjvënësja demokrate Sheila Jackson Lee nga Teksasi: Jo të gjithë votuesit në Karolinën e Jugut janë përqendruar në ndarjet racore dhe gjinore. Shumë, si studentja Jessica Gourdin, thjesht po përpiqen të gjejnë kandidatin më të mirë. Anketat e fundit tregojnë se Barak Obama gëzon një epërsi prej 10 pikësh mbi Hillari Klinton. Karolina e Jugut ka një numër të konsiderueshëm votuesish të pavendosur. Vetëm 1 muaj më parë, Senatorja Klinton kishte një epërsi prej 10 pikësh. Por siç mësuam pas zgjedhjeve në New Hamshire, ku Obama pritej të fitonte, por humbi përballë Hillari Clinton, anketat mund të jenë gabim. //ad//